Propedicellus

Se Systematisk inndeling

Propedicellus er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, avlange, mørkbrunlige trebukker. Antennene er svært lange, hos hannen omtrent tre ganger så lange som kroppen, hos hunnen knapt dobbelt så lange som kroppen. Det innerste antenneleddet er kraftig og kølleformet, det andre leddet ganske lite med en innoverrettet tann i spissen, de øvrige leddene er lange, tynne og gulaktige. Pronotum er tønneformet med en skarp pigg et stykke foran midten av hver side. Dekkvingene er avsmalnende bakover, i alle fall ved roten med en del spisse knøler, disse kan være utbredt over det meste av dekkvingene.

Levevis 
Disse billene har larver som lever i død ved av løvtrær, ofte like under barken.

Utbredelse 
Slekten er utbredt i Kina (Guizhou, Guangxi, Yunnan) og Vietnam.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Monochamini Aurivillius, 1921 eller Lamiini
 Slekten Propedicellus Huang, Huang & Liu, 2020
 Propedicellus guoliangi Huang, Huang & Liu, 2020
 Propedicellus quilui Huang, Huang & Liu, 2020
 Propedicellus vitalisi (Pic, 1925)

Referanser

Eksterne lenker 
 Bilder av artene
 

Lamiinae
Biller formelt beskrevet i 2020
Dyr formelt beskrevet av Gui-Qiang Huang
Dyr formelt beskrevet av Jian-Bin Huang
Dyr formelt beskrevet av Yi-Feng Liu
Kinas insekter
Vietnams insekter